Játékszabályzat
A RUMED Kft. „RUMED Szerencsenap” címmel nyereményjátékot (a továbbiakban „Játék” vagy „Nyereményjáték”) szervez.
Felhívjuk a Résztvevők figyelmét, hogy a Játék alapvetően nem áll kapcsolatban a Facebookkal, azt a Facebook semmilyen módon nem szponzorálja, támogatja vagy szervezi, így a Facebookot a Nyereményjátékból eredően, vagy azzal kapcsolatban felelősség semmilyen tekintetben nem terheli (ide nem értve a közzétett és kezelt adatok adatkezelésére vonatkozó szabályokat, pl. tárolás időtartama), panaszkezelésre nem köteles és nem is jogosult. A Nyereményjáték tartalmáért kizárólag a Szervező felelős. A Nyereményjátékban való részvétel kizárólag a jelen szabályzatban foglalt feltételekkel lehetséges. A Nyereményjátékban való részvétellel a Résztvevő kifejezetten elfogadja a jelen részvételi feltételeket.
A Szervező adatai
Szervező: RUMED Kft.
1. Székhely: 4400 Nyíregyháza, László utca 13-17.
1. Telephely: 4600 Kisvárda, Árpád utca 99.
1. Cégjegyzékszám: 15-09-064576
1. Adószám: 11497691-2-15
A játék időtartama
2026.09.24. – 2026.09.28. 23:59
Sorsolás
2026.09.29.
Részvételi jogosultság
Részvételre jogosult valamennyi, Magyarországon lakcímmel rendelkező természetes személy, aki a részvétel időpontjában betöltötte a 18. életévét.
Amennyiben a Nyertes cselekvőképtelen, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselője jogosult; amennyiben korlátozottan cselekvőképes, a nyeremény átvételére a törvényes képviselőjével együtt – ill. a törvényes feltételek szerint a törvényes képviselő egyedül jogosult.
A Nyereményjátékból ki vannak zárva a Szervező alkalmazottai, valamint a Szervező esetleges megbízott partnerének alkalmazottai, továbbá ezen személyeknek a Ptk. 8:1. § pontjában meghatározott hozzátartozói.
A részvételi feltételek megsértése esetén a Szervező fenntartja magának a jogot arra, hogy az érintett személyt előzetes értesítés nélkül kizárja a Nyereményjátékból. Mind a jelen, mind valamennyi jövőbeni játékból kizárásra kerülnek azok a személyek, akik meg nem engedett eszközt használnak (pl. hacker programot, vírust, trójai szoftvert stb.), vagy más manipuláció útján szereznek jogosulatlan előnyt – akár a Szervező által feltételezhetően (gyanú alapján). Szintén kizárható a Játékból az, aki harmadik személy nevében játszik (a harmadik személy előzetes tájékoztatása és hozzájárulása nélkül). Tilos a Játék során nyereményjáték-egyesületeket, automatizált szolgáltatókat, és főleg professzionális nyereményjáték-szolgálatokat igénybe venni. A résztvevők kizárása esetén a már kiutalt vagy kiszállított nyeremények visszakövetelhetőek.
A játék menete
A Nyereményjáték a RUMED Kft. Facebook-oldalán zajlik, ahova kikerül a Nyereményjátékra felhívó poszt.
A részvételhez a Játékosoknak ezen poszt alatt kommentben kell megírniuk, hogy mire fognák használni a megnyerhető INGCO ajándékcsomagot (pl. barkácsolásra, ajándékba adnák, munkához használnák).
Érvényes pályázatnak számít minden, a jelen játékszabályzatban foglaltaknak megfelelő komment.
A választ a Játékosok kizárólag a megjelölt időintervallumon belül oszthatják meg kommentben a poszt alatt. Sem a megjelölt időintervallum előtt, sem azt követően nincs lehetőség érvényesen kommentelni. Az ezen időtartam előtt vagy után érkező hozzászólások nem vesznek részt a sorsolásban.
Nyeremény
A Szervező a Nyereményjáték poszt alatt érvényesen kommentelő Játékosok között véletlenszerű sorsolást végez.
A Szervező az érvényesen kommentelő Játékosok közül 1 (egy) Nyertest és 1 (egy) Pótnyertest sorsol ki.
Nyeremény: 1 db INGCO ajándékcsomag, melynek tartalma:
1. 1 db INGCO 20 V-os akkus fúró-csavarozó
1. 2 db 20 V-os akkumulátor + töltő
1. 1 db 8 részes csillag-villáskulcs készlet
1. 1 db 49 részes impact bithegy készlet
1. 1 db 18 részes csavarhúzó készlet
Sorsolás és a Nyertes értesítése
A Szervező a Játék Nyertesét véletlenszerű sorsolás útján választja ki azon Játékosok közül, akik a Játék időtartama alatt, az eredeti Facebook nyereményjáték-poszt alatt érvényesen kommentelnek. Egy Játékos – attól függetlenül, hogy a poszt alatt hányszor kommenteli a válaszát – a Játék időtartama alatt a sorsoláson egyszer vesz részt.
A Nyertest a kihirdetés előtt a Szervező privát Facebook-üzenetben értesíti, és tájékoztatja a további adminisztrációs/adategyeztető tevékenységek szükségességéről, így többek között a személyes adatok bekéréséről (pl. teljes név, telefonszám, e-mail cím, lakcím), amelyek a Nyeremény átadásához/eljuttatásához szükségesek.
Az adminisztrációt/adategyeztetést követően a Szervező a Nyertes nevét közzéteszi hivatalos Facebook-oldalán, az eredeti Facebook nyereményjáték-poszt alatt kommentben.
A Nyertesnek 2 (kettő) nap áll rendelkezésére, legkésőbb tehát a sorsolást követő 2. (második) nap 2026.10.01. 23:59-ig, hogy visszaigazoljon a tájékoztató üzenetben írtaknak megfelelően.
Ha a Nyertes a visszaigazolásnak nem tesz eleget, elveszíti a jogosultságát a nyereményre, és a Szervező Pótnyertest hirdet a sorsolást követő 3. (harmadik) napon. A Pótnyertesre ugyanazok a feltételek vonatkoznak, mint az eredeti Nyertesre. A Pótnyertesnek szintén 2 (kettő) nap áll rendelkezésére a visszajelzésre.
A nyeremény átadása futárral vagy személyesen, a RUMED üzletekben, a Szervező és a Nyertes előzetes egyeztetése alapján történik. A Nyertes visszajelzésétől számított legfeljebb 30 (harminc) naptári napon belül a Szervező gondoskodik arról, hogy a Nyertes megkapja a nyereményt; Pótnyertes esetén a visszaigazolásától számított 30 (harminc) naptári nap áll a Szervező rendelkezésére a nyeremény eljuttatására.
A jogi út igénybevétele
A Résztvevő és a Szervező közötti esetleges jogviták elbírálására a Szervező székhelye szerint illetékes, hatáskörrel rendelkező bíróság jogosult.
Egyéb rendelkezések
A Szervező fenntartja a jogot arra, hogy a részvételi feltételeket bármikor, előzetes bejelentés és külön értesítés nélkül megváltoztassa, amennyiben ez jogi vagy objektív okokból szükséges. A Játékszabályzat mindenkor érvényes változata elérhető a RUMED Kft. hivatalos weboldalán, illetve Facebook-oldalán.
A Szervező viseli a nyeremény átadásával és átvételével kapcsolatos valamennyi közterhet, ideértve a jogszabály alapján egyébként közvetlenül a Nyertes által bevallandó és fizetendő közterhet is.
Amennyiben a jelen rendelkezések egyes részei érvénytelenek, vagy érvénytelenné válnak, ez a körülmény a többi rendelkezés érvényességét nem érinti. Ezek helyébe egy jogilag megfelelő szabályozás lép, amely az érvénytelen rendelkezések céljának leginkább megfelel.
Reklamációt a Játék lezárulta után 60 napig fogadunk el – tekintettel arra, hogy a nem nyertesek adatait ekkor töröljük.
Adatkezelési szabályok
Adatkezelő: RUMED Kft. (4400 Nyíregyháza, László utca 13-17.)
1. Nyereményjáték lebonyolítása
Az adatkezelés célja: a Játék lebonyolítása, a sorsolás kivitelezése.
Az adatkezelés jogalapja: a GDPR 6. cikk (1) bekezdés a) pontja – az érintett önkéntes hozzájárulása.
A kezelt adatok köre: Facebook-felhasználónév (teljes név, becenév), arcképmás, valamint minden egyéb személyes adat, amelyet az érintett a Játékkal összefüggésben megad.
Az adatkezelés időtartama: a Játék lezárulta után 60 nap, kivéve a Facebook felületén az érintett által a részvétel kapcsán megadott adatot (pl. komment), amely annak törléséig szerepel az oldalon.
Címzett: Meta Platforms Ireland Limited.
A Játékhoz nem tartozó személyes adatok érintett általi megadása esetén az adatkezelésre az oldal üzemeltetésével kapcsolatos általános adatkezelési szabályok vonatkoznak.
2. A nyeremény átadása
A Játék Nyertese tudomásul veszi, hogy a jelen Szabályzatban megjelölt sorsolási időpontot követően, a Szervező által kezdeményezett kapcsolatfelvétel során, a Szervező részére további személyes adatok megadása szükséges.
Az adatkezelés célja: a nyeremény átadása a Nyertes (Pótnyertes) részére.
Az adatkezelés jogalapja: a GDPR 6. cikk (1) bekezdés b) pontja – szerződés teljesítése.
A kezelt adatok köre: név, valamint a nyeremény átadásához szükséges adatok (az átadás módjától függően: postacím, e-mail cím, telefonszám).
A kezelt adatok tárolási ideje: a Szervező a számvitelről szóló 2000. évi C. törvény 169. § (2) bekezdése alapján a nyeremény átadásától számított 8 évig kezeli a nyilvántartásában, kivéve a kizárólag kapcsolattartási célt szolgáló adatot, amelyet a Játék lezárását követő 60 napon belül töröl.
Önálló adatkezelő címzett: futárszolgálat (amennyiben a nyeremény átadása futárszolgálat útján történik).
3. A részvételi feltételeknek való megfelelés ellenőrzése
A részvételi feltételek alapján kizárólag az azoknak megfelelő Résztvevő válhat Nyertessé (Pótnyertessé).
Az adatkezelés célja: a nyeremény átadása a Nyertes (Pótnyertes) részére.
Az adatkezelés jogalapja: a GDPR 6. cikk (1) bekezdés f) pontja – jogos érdek, amely a Játék jogszerű, szabályszerű, csalástól mentes lebonyolításában nyilvánul meg.
A kezelt adatok köre: a részvételi feltételeknek való megfelelést alátámasztó információk, így különösen az életkor igazolására szolgáló adatok.
A kezelt adatok tárolási ideje: nincs adatrögzítés, kizárólag betekintés történik.
4. A Nyertes nevének közzététele a közösségi médiában
Az adatkezelés célja: a Nyereményjáték átláthatóságának biztosítása a nyilvánosság felé.
Az adatkezelés jogalapja: a GDPR 6. cikk (1) bekezdés f) pontja – jogos érdek, a Játék átláthatóságának, transzparenciájának biztosítása. A megjelenítés mellett további adat közzétételére nem kerül sor.
A kezelt adatok köre: a Nyertes megnevezése.
Az adatkezelés időtartama: tekintettel arra, hogy a közösségi média a hírfolyam-jellegű közzétételre épül, az adat a Facebook-oldal üzemeltetéséig, illetve a tiltakozási/törlési jog gyakorlásáig az oldalon marad.
Címzett: Meta Platforms Ireland Limited.
5. A Játékból kizárt személyek adatbázisa
A jelen Játékszabályzatban írt esetekben a Szervező jogosult a Játékban részt vevő személyeket valamennyi Játéka tekintetében kizárni, ezzel is visszaszorítva az esetleges visszaéléseket, biztosítva a Játék átláthatóságát, tisztaságát és a tisztességesen játszó Résztvevők nyerési esélyeit. Az adatkezelés jogalapja a Szervező jogos érdeke, amely a Játék feltételeit megszegő Résztvevők kiszűrésében, kizárásában nyilvánul meg. A kizárt személyekről a Szervező adatbázist vezet, amelyben rögzítésre kerül a megadott e-mail cím vagy telefonszám, a felhasználónév és a kizárás dátuma. A Szervező garantálja, hogy csak azon személyeknek biztosít hozzáférést az adatbázishoz, akik a Szervezőnél a nyereményjátékok lebonyolításáért felelősséggel tartoznak, illetve közvetlenül érintettek lehetnek. A rögzített adatokat a Szervező 5 éves ritmusokban törli.
6. Érintetti jogok
A Szervező szavatolja, hogy az adatkezelés a hatályos jogszabályi rendelkezések megtartásával történik, és bármikor lehetőséget biztosít a Játékosnak arra, hogy hozzáférési jogával éljen, kérje személyes adatai törlését, helyesbítését vagy az adatkezelés korlátozását, illetve tiltakozhat az adatkezelés ellen az alábbi elérhetőségen: [RUMED Kft. adatvédelmi kapcsolattartó e-mail címe].
Amennyiben a Játékos a Játék lezárulta vagy a sorsolás előtt kéri adatai törlését, úgy ezzel a Játékban, illetve a sorsolásban való részvételét és így a nyereményre való esélyét is megszünteti.
A Játékosnak joga van a hozzájárulása bármely időpontban történő visszavonásához, amely nem érinti a visszavonás előtt, a hozzájárulás alapján végrehajtott adatkezelés jogszerűségét. Az érintett kérdéseivel fordulhat az Adatkezelő adatvédelmi felelőséhez a fent megjelölt elérhetőségen, panasszal az illetékes felügyeleti hatósághoz, a Nemzeti Adatvédelmi és Információszabadság Hatósághoz fordulhat (1363 Budapest, Pf. 9., ugyfelszolgalat@naih.hu), továbbá az általános adatvédelmi rendelet, valamint a Polgári Törvénykönyv alapján bíróság előtt érvényesítheti jogait (bírósági jogorvoslat).
Nyíregyháza, 2026.09.__.
